**ก.อุตฯ หารือ HTC ดันเทคโนโลยีหนุน Startup ไทย**

กรุงเทพฯ 11 ตุลาคม 2561- ดร.สันติ กีระนันทน์ ผู้ช่วยรัฐมนตรีประจำกระทรวงอุตสาหกรรม เป็นประธานการประชุมหารือร่วมกับ Mr. Sid Vinyard, Chairman and President of Houston Technology Center (HTC-Asia) ซึ่งเป็นบริษัทบ่มเพาะธุรกิจด้านเทคโนโลยีที่ประสบความสำเร็จมากแห่งหนึ่งของสหรัฐอเมริกา ร่วมด้วย นายเดชา จาตุธนานันท์ รองอธิบดีกรมส่งเสริมอุตสาหกรรม และผู้บริหารของกรมส่งเสริมอุตสาหกรรม ณ ห้องประชุม 2 ชั้น 3 อาคารกรมส่งเสริมอุตสาหกรรม ถ.พระรามที่ 6 ราชเทวี

การประชุมดังกล่าว จัดขึ้นเพื่อหารือเกี่ยวกับแนวทางความร่วมมือการพัฒนาบ่มเพาะวิสาหกิจในกลุ่ม Start up โดยผู้ช่วยรัฐมนตรีฯ ได้นำเสนอข้อมูลเกี่ยวกับแนวทางการพัฒนา Startup ในประเทศไทย ความร่วมมือกับสถาบันการศึกษาและหน่วยงานต่างๆ เทคโนโลยีสำคัญที่ใช้ดำเนินการ ประสิทธิภาพของ Startup ตลอดจนแนวทางการส่งเสริม Startup ในอนาคต โดยไทยมีเป้าหมายสร้างความร่วมมือกับองค์กรทั้งในประเทศและต่างประเทศ และสถาบันการศึกษา เช่น อุทยานวิทยาศาสตร์ประเทศไทย สถาบันวิทยสิริเมธี (vistec) มหาวิทยาลัยธรรมศาสตร์ เป็นต้น

ทั้งนี้ กระทรวงอุตสาหกรรม โดยกรมส่งเสริมอุตสาหกรรม มีนโยบายและแนวทางการพัฒนา Startup โดยการผลักดันระบบเศรษฐกิจนิเวศสาหรับวิสาหกิจเริ่มต้น (Startup Ecosystem) ของไทย ทั้ง tech startup และ non-tech startup โดยการศึกษาและบูรณาการกับหน่วยงานต่าง ๆ อาทิ การดำเนินงานของกระทรวงวิทยาศาสตร์และเทคโนโลยี และกระทรวงดิจิทัลเพื่อเศรษฐกิจและสังคม เพื่อสร้าง Platform เศรษฐกิจนิเวศสาหรับวิสาหกิจเริ่มต้น (Startup Ecosystem) เพื่อการต่อยอดการดำเนินงานที่มีอยู่และการเติมเต็มในส่วนที่ขาดหาย หรือ Missing Link ภายใต้แนวคิดนโยบายการจัดตั้ง Thailand Innospace รวมทั้งเร่งรัดผลักดันความร่วมมือกับต่างประเทศ ในการส่งเสริมพัฒนา SMEs กลุ่ม Startup ร่วมกันในอนาคต ### PR.DIP (กลุ่มประชาสัมพันธ์ สำนักงานเลขานุการกรม กรมส่งเสริมอุตสาหกรรม) รายงาน / ภาพข่าว